د پروان ولایت د افغانی سرې میاشتې نماینده ګۍ ریاست دوهم نمبر ګرځنده روغتیایی ټیم د کوه صافی ولسوالۍ اړمنو، بې وزلو او هغو وګړو ته روغتیایی خدمات وړاندې کوی چې روغتیایی کلینیکونو ته لاسرسی نه لری. د پروان ولایت د افغانی سرې میاشتې نماینده ګۍ ریاست دوهم نمبر ګرځنده روغتیایی ټیم د کوه صافی ولسوالۍ په هغو کلیو او ساحو کې په وړیا ډول د هغو خلکو روغتیا پالنه کوی چې خلک یې د ډېرو ستونزو سره مخ دی او د اقتصادی ستونزو او بې وزلۍ له امله نشی کولی په لرې واټن کې پرتو روغتیایی مراکزو ته لاسرسی ولری. نوموړی ګرځنده روغتیایی ټیم د تېرو دریو اونیو په ترڅ کې د کوه صافی ولسوالۍ اړوند د علی خواجه بالا ,علی خواجه پاین ، کاریزګی , حسن زی ,او شاوو په کلیو کې د (712) ناروغانو معاینات (OPD) ترسره او په وړیا توګه یې دوا ورکړې او تداوی کړی او (952) ناروغانو ته یې په انفرادی او ګروپی شکل روغتیایی معلومات هم وړاندې کړی. همدارنګه د ټیم قابلې ډاکټرې 161 تنه MCH ناروغان معاینه او (211) ماشومانو ته یې د خوار ځواکۍ ( سوء تغذیه) معاینات ترسره کړی چې په دې ډله کې یې (21) تنه شدید سوء تغذی ماشومانو ته تغذی مواد هم ورکړې دی. د پروان ولایت د افغانی سرې میاشتې نماینده ګۍ ریاست د نشراتو مدیریت